Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Ing. Rastislav Braďura, 
Centrum vedecko-technických informácií SR, Lamačská cesta 8/A, 811 24 Bratislava, Národný delegát H2020 Programového výboru Podpora pre MSP a Prístup k prostriedkom rizikového financovania, 
Jazyk: AJ

2.  Zahraničná pracovná cesta:
Belgické kráľovstvo, Brusel
vykonaná v dňoch 10. septembra – 11. septembra 2019
Európska komisia, DG RTD, DG GROW, EASME
Prekročenie hraníc SR/Rakúsko 10.9.2019, 10:15
Prekročenie hraníc Rakúsko/SR 11.9.2019, 22:30
Dvadsiate tretie zasadnutie Programového výboru pre Inovácie v MSP a Prístup k prostriedkom rizikového financovania
Pobytové náklady a iné výdavky si hradil účastník sám. Letenku hradí EK.

3.  Rámcový program pobytu:
11.9.2019 10:00 – 18:00 Európska komisia, Berlaymont – Room Walter Hallstein (WHALL), rue de la Loi 200, Brussels 1049, Belgické kráľovstvo
Dvadsiate tretie zasadnutie Programového výboru pre Inovácie v MSP a Prístup k prostriedkom rizikového financovania

4.  Stručný priebeh rokovaní, resp. študijného pobytu:
Predmetom dvadsiateho tretieho zasadnutia Programového výboru Inovácie pre MSP a Prístup k prostriedkom rizikového financovania bola nasledovná agenda:

1.	Privítanie a úvod
2.	Schválenie programu zasadnutia
3.	Schválenie zápisu zasadnutia uskutočneného 16. mája 2019 (22. zasadnutie)
4.	Pracovný program “EIC pilotný program 2018-2020”: aktuálny stav
5.	Pracovný program “Inovácie v MSP 2018-2020”: aktuálny stav
6.	Pracovný program “Pístup k prostriedkom rizikového financovania 2018-2020”: aktuálny stav
7.	Ostatné 
a.	R&I days

Rozšírený EIC pilotný projekt 2018 2020
Poradný výbor
Európska komisia dňa 27.6.2019 vymenovala 22 výnimočných inovátorov zo sveta podnikania, rizikového kapitálu, vedy a technológií do Poradnej rady EIC, ktorá bude EIC poskytovať poradenstvo v oblasti strategického vedenia. Rada bude dohliadať na realizáciu súčasnej pilotnej fázy a zároveň strategicky povedie EIC do nového rámcového programu.
Programoví manažéri
Výzva na predloženie EoI bola publikovaná 27. júna 2019, prišlo 248 žiadostí, z ktorých budú v priebehu septembra-októbra vybraní programoví manažéri.
EIC Fond
EIC Accelerator Pilot  - princípy riadenia
-	Nastavenie SPV
-	Ivestičný poradca
-	Správa fondu
-	Ekosystém
Úlohy EIB Group 
Referencie EIB v priamom kvázi ekvitnom financovaní.
Investičné smernice
EIC Roadshow, NCP Actions, Last EIC cut offs
Alokácia prostriedkov na rozšírený pilotný projekt Európskej rady pre inovácie (EIC) predstavuje 3 miliardy EUR do konca roka 2020: 
-	EIC Pathfinder (podpora vizionárskych myšlienok na rozvoj radikálnych a inovatívnych technológií) bolo alokovaných 845 mil. EUR,  malo by byť podporených približne 250 projektov (na základe schémy FET Open a FET ProActive). Schéma bude poskytovať iba granty. 
-	Accelerator (podpora radikálne nových, vysoko rizikových nápadov komerčne životaschopných a s potenciálom rýchleho rastu/scale-up) bolo alokovaných 2,1 mld. EUR, malo by byť podporených približne 2 900 projektov. Schéma bude fungovať na princípe schémy SME Instrument fáza 2 / Fast Track to Innovation – iba grant alebo na zmiešanom financovaní (grant + ekvitné financovanie).  
EIC Accelerator:
-	Schéma je otvorená pre MSP / začínajúce podniky (startups) kdekoľvek v Európe, v akejkoľvek oblasti, kedykoľvek
-	Schéma bude vysoko konkurenčná (doteraz financovaných 4% žiadostí)
-	výber podporených projektových návrhov bude uskutočnený poprednými odborníkmi, inovátormi a investormi
-	small mid-caps (podniky do  3000 zamestnancov) nie sú oprávnené v období do konca pilotnej fázy EIC (koniec roka 2020), tie budú môcť byť oprávnené na financovanie až od roku 2021 (so spustením programu Horizon Europe) 
-	neriediace grantové financovanie a neinvazívne ekvitné financovanie
-	služby v oblasti koučingu, mentoringu a akcelerácie podnikania
-	prístup k ďalším finančným, znalostným a komercializačným partnerom
-	SPV bude mať v podporenej subjekte maximum 25% hlasovacích práv prostredníctvom ekvitného financovania (maximálne však 15 mil. EUR) 
-	Schéma je určená pre vysoko rizikových inovátorov s vysokým potenciálom, ktorí môžu vytvárať nové trhy (pre úrovne rizika nad tradičnými VCs a bankovým financovaním)
-	Budú podporené inovácie, ktoré sa týkajú európskych a svetových trhov
-	Financovanie bude možné poskytnúť do výšky 2,5 mil. EUR (grant) a do 15 mil. EUR (ekvitné financovanie)
-	Schéma je určená pre produkt na začiatku komerčného cyklu až po uvedenie na trh a rozšírenie [úroveň technologickej pripravenosti (TRL) 6 alebo viac]

Pre - Due diligence:
Oprávnenosť, KYC (Poznaj svojho zákazník)a, AMP (Anti Money Laundering – opatrenia proti praniu špinavých peňazí), PEP (Politicaly Exposed Persons/politicky exponované osoby).
Právna štruktúra Fondu EIC:
Predpokladá sa, že fond EIC bude zriadený ako luxemburský rezervný alternatívny investičný fond (vo forme spoločnosti s ručením obmedzeným, ktorá podlieha luxemburskému právu, je vyňatý z nariadenia AIFMD podľa článku 2 3 (nadnárodná výnimka).
Pri implementácii fondu EIC bude EIB pomáhať fondu EIC pri uvádzaní do prevádzky a rokovaniach o príslušných dohodách s niektorými poskytovateľmi služieb (administratíva, audítor, AML / KYC atď., ktoré sa vyžadujú podľa luxemburských právnych predpisov).
Postupy hodnotenia EIC: 
Úplne zdola nahor s odstránením tém ako boli definované v predchádzajúcich pracovných programoch
Revidovaná váha kritérií na vyhodnotenie ponúk 50% pre dopad, 25% za excelentnosť a 25% kvalitu implementácie.
Upravený prah 13/15 pre celkové konečné skóre a 4/5 na úrovni kritérií
Počnúc návrhom s najvyšším skóre a zostupne sa návrhy odovzdajú do fázy interview až do celkovej požadovanej výšky finančných prostriedkov EÚ 
Interview v Bruseli  
Riadenia portfólia EIC Fondu 

-	Kontinuálna koordinácia s EASME
-	Identifikovanie a odporúčania mentorov pre každú fázu investičného cyklu
-	Neustála snaha pritiahnuť ďalších investorov – digitálna platforma, pitching events
-	Reportovanie a monitoring pre vedenie EIC fondu a EK o stave portfólia
-	Pasívny investor nezasahujúci do každodennej operatívy
-	Pozície v dozorných radách
-	Plnenie štandardných informačných povinnosti
-	V prípadoch investícií strategického významu pre EK zavedenie blokovacích práv menšinového akcionára

Termín nasledujúceho zasadnutia programového výboru je 14. novembra 2019.

5.  Odporúčané závery:
Diseminácia informácií pre slovenských žiadateľov a inštitúcie.

6.   Prehľad prinesenej dokumentácie a miesto jej uloženia
Prezentácie z 23. zasadnutia Programového výboru pre Inovácie v MSP a Prístup k prostriedkom rizikového financovania

7.   Osobitne vyhodnotený očakávaný prínos ZPC
Získané informácie a poznatky prispejú k participácii a úspešnosti slovenských subjektov v H2020.

8.   Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk

Súhlasím so zverejnením správy na internete

Správu vypracoval: Ing. Rastislav Braďura				
Dátum: 16.9.2019

Správu schválil:  prof. RNDr. Ján TURŇA, CSc., generálny riaditeľ